Inga Akmentiņa-Smildziņa

Inga Akmentiņa-Smildziņa (dzimusi ) ir Latvijas sabiedriskā aktīviste, mediju satura veidotāja un uzņēmēja.

Specializējusies ģimenes politikas, vecāku interešu pārstāvniecības un sociālās uzņēmējdarbības jomā. Dibinājusi un līdz 2024. gadam vadījusi ģimenes portālu Mammamuntetiem.lv (izveidots 2009. gadā). Kopš 2020. gada Imunizācijas valsts padomes locekle. No 2017. līdz 2023. gadam bija SIF konkursa “Ģimenei draudzīga pašvaldība” žūrijas locekle.

Akmentiņa-Smildziņa iesaistījusies sabiedriskās domas kampaņās, projektos un sadarbībā ar valsts institūcijām, fokusējoties uz ģimeņu labklājības jautājumiem. Vairāk nekā desmit gadus pārstāvējusi vecāku intereses, sniegusi konsultācijas par ģimenei draudzīgas vides veidošanu uzņēmumos. Darbojusies žurnālistikā, rakstījusi par sociālām tēmām, veidojusi satura projektus un sižetus televīzijai. Piedalījusies LTV1 raidījuma "Zūmeri" tematikas izstrādē.

 Pētniecība 
Akmentiņa-Smildziņa ir līdzautore vairākos pētījumos par ģimenes politiku un izglītības kvalitāti:
 Vecāku izpratne par grāmatu priekšā lasīšanu (2020) — pētījums par lasīšanas paradumiem pirmsskolas vecuma bērnu vecāku vidū;
 Priekšlikumi dzimstības stratēģijai (2021) — pētījums par dzimstības veicināšanu Latvijā;
 Parents’ Experience with Private Tutoring in Latvia (2025) — starptautiski recenzēts pētījums par privātstundu izmantošanu.

 Ģimenes vērtību stiprināšana 
Inga Akmentiņa-Smildziņa ir Tēva dienas festivāla iniciatore Latvijā (kopš 2012. gada), kā arī piedalījusies Mātes dienas, Bērnu dienas un senioru festivāla "Zelta ritmi" organizēšanā. Ar sabiedriskām iniciatīvām aktualizējusi vecāku līdzdalību un ģimenes lomu sabiedrībā.

 Privātā dzīve 
Precējusies ar Kristapu Smildziņu, ir trīs bērni.

 Atsauces 

Kategorija:1981. gadā dzimušie
Kategorija:Latvijas uzņēmēji